Ασθενείς που έχουν ένδειξη για μια επέμβαση ρομποτικής αρθροπλαστικής γόνατος, είναι αυτοί που υποφέρουν από τα συμπτώματα της αρθρίτιδας, όπως άλγος κατά την βάδιση ή κατά την ηρεμία, και δεν ανταποκρίνονται στην συντηρητική αγωγή (φαρμακευτική αγωγή, ενδοαρθρικές εγχύσεις, φυσικοθεραπεία κτλ). Η τελική απόφαση θα πρέπει να είναι κοινή από τον ασθενή και τον θεράποντα ορθοπαιδικό, αφού ο ασθενής ενημερωθεί ενδελεχώς σχετικά με τα πλεονεκτήματα της μεθόδου, τις πιθανές επιπλοκές καθώς και τις εναλλακτικές θεραπευτικές επιλογές.